**Budapest Főváros VII. Kerület Erzsébetváros Önkormányzata Polgármesterének**

**a katasztrófavédelemről és a hozzá kapcsolódó egyes törvények módosításáról**

**szóló 2011. évi CXXVIII. törvény 46. § (4) bekezdésben foglalt jogköre alapján**

**a Képviselő-testület feladat- és hatáskörében meghozott**

**…/2021. (…) önkormányzati rendelete**

**az önkormányzat tulajdonában lévő közterületen elhelyezett vendéglátó-ipari teraszok működésének rendjéről szóló 46/2012. (XII.17.) önkormányzati rendelet módosításáról**

Budapest Főváros VII. Kerület Erzsébetváros Önkormányzatának Polgármestere az Alaptörvény 32. cikk (2) bekezdésében meghatározott, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt jogkörében eljárva, valamint a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 2. pontjában meghatározott feladatkörében eljárva az önkormányzat tulajdonában lévő közterületen elhelyezett vendéglátó-ipari teraszok működésének rendjéről szóló 46/2012. (XII.17.) önkormányzati rendelet módosításáról a következőket rendeli el:

**1. §** Az önkormányzat tulajdonában lévő közterületen elhelyezett vendéglátó-ipari teraszok működésének rendjéről szóló 46/2012. (XII.17.) önkormányzati rendelet 3. § (7) bekezdésének helyébe a következő rendelkezés lép:

*„(7) A teraszok az e rendeletben foglalt rendelkezések megsértéséig, de legfeljebb 2021. december 31. napjáig, pénteki és szombati napokon 22 és 24 óra között az erre vonatkozó eltérő nyitva-tartási engedély nélkül is nyitva tarthatnak.”*

**2. §** Ez a rendelet a kihirdetését követő napon lép hatályba, és a hatályba lépését követő napon hatályát veszti.

**dr. Laza Margit Niedermüller Péter**

**jegyző polgármester**

**Záradék**

A rendelet kihirdetése 2021.………. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**dr. Laza Margit**

**jegyző**

**Általános indoklás**

Az önkormányzat tulajdonában lévő közterületeken engedéllyel kialakított teraszokra vonatkozó, pénteki és szombati napokon 22 és 24 óra közötti, az erre vonatkozó eltérő nyitva-tartási engedély nélküli nyitvatartási engedély határidejének meghosszabbítása.

**Részletes indokolás**

1. § A vendéglátó teraszok működési idejére vonatkozó korlátozás alól történő részleges felmentés határidejének módosítása.

2. § Hatályba léptető rendelkezés.