**Budapest Főváros VII. Kerület Erzsébetváros Önkormányzata Polgármesterének**

**a katasztrófavédelemről és a hozzá kapcsolódó egyes törvények módosításáról**

**szóló 2011. évi CXXVIII. törvény 46. § (4) bekezdésben foglalt jogköre alapján**

**a Képviselő-testület feladat- és hatáskörében meghozott**

**…/2021. (…) önkormányzati rendelete**

**a Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló**

**6/2017. (II.17.) önkormányzati rendelet módosításáról**

Budapest Főváros VII. Kerület Erzsébetváros Önkormányzatának Polgármestere az Alaptörvény 32. cikk (2) bekezdésében meghatározott, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt jogkörében eljárva, valamint a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 2. pontjában meghatározott feladatkörében eljárva a Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) önkormányzati rendelet módosításáról a következőket rendeli el:

**1. §** A Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) önkormányzati rendelet (a továbbiakban: Rendelet) 17/A. § (1) bekezdése helyébe a következő rendelkezés lép:

*„(1) Erre vonatkozó külön megállapodás vagy tulajdonosi hozzájárulás birtokában a 23. § (4) bekezdésében meghatározottakon felül a vendéglátó üzlet vagy egyéb üzlet portálja előtt planténer, növényültető edény, hulladékgyűjtő, szemetes-edény, csikkgyűjtő-edény saját költségen, közterület-használati engedély, illetve közterület használat díj megfizetése nélkül kihelyezhető.*

**2. §** A Rendelet 4. melléklete helyébe jelen rendelet 1. melléklete lép.

**3. §** Ez a rendelet a kihirdetését követő napon lép hatályba.

**dr. Laza Margit Niedermüller Péter**

**jegyző polgármester**

**Záradék**

A rendelet kihirdetése 2021.………. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**dr. Laza Margit**

**jegyző**

**Általános indokolás**

Erzsébetváros Önkormányzatának kiemelt célja, hogy a kerület utcái tiszták, rendezettek, otthonosak legyenek. Ennek részét képezi a zöldfelületek mennyiségi növelése, továbbá állapotuk fejlesztése, megóvása is. A jelen rendelet-módosítás kiterjeszti a külön megállapodásra jogosultak körét a vendéglátó tevékenységet folytató vállalkozásokon felül egyéb vállalkozások részére a saját költségükön beszerzett és fenntartott hulladékgyűjtő-, szemetes-, csikkgyűjtő edények, illetve planténerek és növényültető edények díjmentes kihelyezésére vonatkozóan.

**Részletes indokolás**

1. § Közterület-használati megállapodáshoz kötött használati tevékenység, valamint az ehhez szükséges részletszabályok megállapítása.

2. § A Rendelet egy mellékletét módosító rendelkezés.

3. § Hatályba léptető rendelkezés.